Jeg er delvis permittert. Hvilke rettigheter har jeg?
En permittering kan være hel eller delvis/rullerende. Den kan minimum være på 40 %, mot tidligere minimum 50 % før koronautbruddet. 

Dersom du permitteres 40 %, plikter arbeidsgiver å betale 40 % av din ordinære lønn i arbeidsgiverperioden på 10 dager. Når lønnsplikten på 10 dager er utløpt, får du dagpengesats for den permitterte delen av stillingen din.

"Kvoten" for permittering vil forbrukes raskere ved delvis permittering enn ved hel. Dette fordi delvis permittering regnes likt med hel permittering ved forbruk av de 52 ukene i løpet av 18 måneder hvor det kan permitteres uten lønn. 

Regjeringen har økt permitteringsperioden fra 26 uker til 52 uker, og vedtatt en arbeidsgiverperiode II på fem dager fra 1. mars 2021. Denne perioden vil gjelde alle som har vært permittert i mer enn 30 uker når vi passerer 1. mars 2021. Regjeringen har signalisert en forlengelse av permitteringsperioden frem til 1. juli, selv om du skulle passere maksperioden på 52 uker.   

I den delen av stillingen du ikke er permittert, skal du motta lønn som normalt og jobbe. Hvordan arbeidstidsordningen blir når du jobber redusert, må avklares nærmere.